20. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 426470 της 10/23 Νοεμ. 1994 (ΦΕΚ Β΄ 869) Τροποποίηση Προγράμματος Περιφερειακών Αγορών Υπουργείου Γεωργίας. Έχοντας υπόψη: 1.Το Ν.Δ. 215/73 «Περί τυποποιήσεως νωπών αγροτικών προϊόντων, ιδρύσεως τοπικών αγορών και καταργήσεως διατάξεων τινών του Νομ. 3475/1955». 2.Την Π.Ρ. 7342/25.11.1984 απόφαση του Υπουργού Εθνικής Οικονομίας «Περί ίδρυσης Περιφερειακών Αγορών». 3.Την 294704/5471/20.6.83 απόφαση των Υπουργών Προεδρίας της Κυβέρνησης, Οικονομικών, Γεωργίας και Εμπορίου «περί συγκρότησης Επιτελικής Επιτροπής Περιφερειακών Αγορών» όπως τροποποιήθηκε με τις 258371/2310/21.3.1984, 316677/24.7.84, 222133/21.2.85 και 414353/8807/ 22.10.86 όμοιες των Υπουργών Γεωργίας και Εμπορίου. 4.Το 4843/21.5.1990 έγγραφο του Υπουργού Γεωργίας με θέμα «Πρόγραμμα κατασκευής Περιφερειακών Αγορών.» 5.Την από 4.10.94 πρόταση της ομάδας εργασίας για τις Περιφερειακές Αγορές. 6.Από τις διατάξεις αυτής της απόφασης δεν προκαλείται επί πλέον δαπάνη, αποφασίζουμε: Τροποποιούμε το Πρόγραμμα Περιφερειακών Αγορών του Υπουργείου Γεωργίας ως εξής: 1.Εγκρίνεται: α)Η αποπεράτωση των 4 Περιφερειακών Αγορών Χανίων, Κορίνθου, Βόλου και Κουλούρας, Ημαθίας, που βρίσκονται στο τελευταίο κατασκευαστικό τους στάδιο, με περιορισμό των υπολοιπόμενων εργασιών στις απολύτως απαραίτητες ώστε να καταστούν τα έργα λειτουργικά. β)Η ΣΚΟΠ ως φορέας κατασκευής των έργων θα μεριμνήσει για την ομαλή εκταμίευση του δανείου από την ΑΤΕ και την ταχεία τακτοποίηση των απαιτήσεων που θα προκύψουν από την ολοκλήρωση της κατασκευής των έργων, καθώς και για την άμεση προώθηση των απαραίτητων δικαιολογητικών προς το Υπ. Γεωργίας για την είσπραξη των επιδοτήσεων και την εκχώρησή τους στην ΑΤΕ, υποστηριζόμενη κατά προτεραιότητα από τις αρμόδιες υπηρεσίες του Υπ. Γεωργίας για την απρόσκοπτη διεκπεραίωση των ανωτέρω εργασιών. γ)Η επίβλεψη των έργων (συνέχιση ή ανάθεση εργολαβιών, ποιοτικός και ποσοτικός έλεγχος, σύνταξη επιμετρήσεων, λογαριασμών, συγκριτικών πινάκων κ.λ.π.) θα γίνεται από τη Δ/νση Εγγείων Βελτιώσεων Χανίων για την Π.Α. Χανίων, τη Δ/νση Ε.Β. Κορινθίας για την Π.Α. Κορίνθου, τη Δ/νση Ε.Β. Μαγνησίας (Αντί της σελ. 88,465) Σελ. 88,465(α) Τεύχος 1275-Σελ. 67 Αγορές Αγροτικών Προϊόντων 5.Β.ε.12-20 για την Π.Α. Βόλου και τη Δ/νση Ε.Β. Ημαθίας για την Π.Α. Κουλούρας, υπό τον συντονισμό της Δ/νσης Τεχνικών Μελετών και Κατασκευών του Υπ. Γεωργίας που ορίζεται ως «Προϊσταμένη Αρχή» των έργων κατά τις κείμενες διατάξεις. Τα έργα θα πρέπει να έχουν ολοκληρωθεί και να έχουν πραγματοποιηθεί όλες οι δαπάνες τους μέχρι 31.12.94. 2.Εγκαταλείπεται το πρόγραμμα Περιφερειακών Αγορών ως προς τις υπόλοιπες 10 Αγορές που δεν έχει ξεκινήσει η κατασκευή τους (Ηρακλείου, Λάππα Αχαΐας, Τρίπολης, Άργους, Φιλιππιάδας, Πρέβεζας, Θηβών, Λάρισας, Σκύδρας, Πέλλας, Λαγκαδά Θεσ/κης και Καβάλας) και εκκαθαρίζονται οι υπάρχουσες εκκρεμότητες. 3.Κάθε διάταξη προηγούμενης απόφασης που αντίκειται στην παρούσα καταργείται. 4.Η Επιτελική Επιτροπή Περιφερειακών Αγορών που συγκροτήθηκε με την 294704/5471/20.6.93 κοινή απόφαση των Υπουργών Προεδρίας της Κυβέρνησης, Οικονομικών, Γεωργίας και Εμπορίου, όπως τροποποιήθηκε μεταγενέστερα, καταργείται. Σελ. 88,466(α) Τεύχος 1275-Σελ. 68 5.Β.ε.20 Αγορές Αγροτικών Προϊόντων